चुनाव आयोग ने चुनाव आयुक्त अशोक लवासा की उस मांग को ख़ारिज कर दिया है जिसमें लवासा ने आयोग के सदस्यों की असहमति या अल्पमत को भी सार्वजनिक करने की मांग की थी. चुनाव आयोग ने मंगलवार को अशोक लवासा की इस मांग को लेकर बैठक की थी और इस बैठक में फ़ैसला किया गया की असहमति को रिकॉर्ड में रखा जाएगा लेकिन उसे फ़ैसले के साथ सार्वजनिक नहीं किया जाएगा. चुनाव आचार संहिता के उल्लंघन के मामलों में चुनाव आयोग ने PM को क्लीन चिट दी थी . ख़बरों के मुताबिक अशोक लवासा ने पीएम मोदी और अमित शाह को क्लीन चिट दिए जाने का विरोध किया था.
hin_Deva